JOHN FENN "Kuidas alustasin kodukogudusega?"
Tere, olen John Fenn.
Tere tulemast.
Räägin täna kodukogudusest ning kuidas seda Piibli alusel teha.
Tegemist on esimese saatega 4-osalisest kodukoguduse seeriast.
Esmalt räägin, kuidas ma sain mõtte kodukoguduseks,
olles eelnevalt käinud 25 aastat traditsionaalses kirikus.
Samuti toon Piiblist näiteid kodukoguduse kohta
ning kuidas seda praktiliselt läbi viia.
Kas teadsid, et kodukogudused levivad üle maailma?
Kristlus on üks maailma kiiremini kasvav religioon,
mis sai alguse kodukogudusest.
Esimeses saates räägin minu isiklikust teekonnast
ning kuidas Jumal näitas mulle teatud asju.
Pärast 25-aastast otsingut avastasin,
kuidas apostel Paulus ja algkogudus käis koguduses.
Kui soovid ühendust võtta, on meil selleks koduleht.
Me ühingu nimi on "Church Without Walls International".
Me koduleht: www.cwowi.eu
Kui soovid külastada USA saiti, on selleks www.cwowi.org
Seega, alustame.
Räägin veidi iseendast.
Mainisin ennist, olin 25 aastat traditsionaalses kirikus.
Olen teeninud pastori ja abipastorina
ning ülikoolilinnaku vaimulik, seega tegin tööd ülikoolis.
Olin pastoriks väikekogudusele, kus oli 20 liiget.
Ühtlasi olen olnud tegevdirektor 600-700 õpilasega piiblikoolis
ning vanem ja juht USA 13 000-liikmelises koguduses.
25 aasta jooksul olen näinud paljut.
Vaatamata sellele ma ei tundnud end kunagi mugavalt,
justkui ma ei oleks leidnud endale kodu.
Armastasin Jumalat,
kuid tahtsin õppida Teda ilma piiranguteta.
Ma ei tundnud end iialgi kodus,
isegi kui olin pastor, abipastor või vanem suures koguduses.
Ma ei tundnud iial,
et oleksin täielikult rahul või et see oleks mu kutsumus.
Peale seda hakkasin teatud asju märkama.
Märkasin, kuidas tavakogudus ei omanud mõju me ühiskonnas.
Teenistustel ütlesime, et toome inimesi Jumala juurde,
kuid kirikust lahkudes elasid paljud oma viisil.
Meid kas naeruvääristati või olime muul viisil tähtsusetud.
Kogudust peeti teatud sotsiaalseks klubiks.
See oli osa sellest.
Teiseks puudutas mind ühe piiblikooli õpilasega juhtunu.
Ta oli 40. eluaastates naine, vallaline, kellel polnud abikaasat või lapsi.
Ta oli koguduse liige ning käis mu piibliõppe klassis.
Tol ajal oli klassis ligikaudu 150-225 õpilast.
Ta käis ühes-kahes klassis ning oli ümbritsetud u 200 inimesest.
Peale selle kuulus ta kirikukoori.
See tähendas, et ta pidi igal neljapäeva õhtul käima proovis.
Kirikukooris oli u 200 liiget.
13 000-liikmelises koguduses on ilmselgelt suur koor.
Pühapäeva hommikul laulsid need 100-200 kooriliiget.
Ta oli tegev piibliõppeklassis,
samuti kooriproovidega ning pühapäeva ülistuses.
Ühel õhtul, kui päike loojus,
ta läks välja, parkis auto järve äärde ning lasi end käsirelvast maha.
Olin sellest kuuldes täiesti murtud.
Küsisin taevaselt Isalt, kuidas on see võimalik,
et ta oli ümbritsetud 13 000 inimesest,
samuti 200-liikmelisest koorist, peale selle mõnesajaliikmelisest
piiblikooliõpilastest, kuid keegi ei teadnud teda.
Temagi ei teadnud kedagi.
Kuidas on see võimalik?
Hakkasin otsima.
Otsisin siiralt vastust,
mis on valesti ja miks inimesed lahkuvad
ning lähevad Jumala juurest ära ega tea kedagi.
Teine näide.
Kord tuli minu juurde mees, kes oli selles koguduses ülistusjuht.
Ülistusjuhina oli tal meeskonnad.
Meil oli ülistusteenistused mitu korda nädalas.
Kujuta ette 13 000-liikmelist kogudust ning ta juhtis selles ülistust.
Ta tuli minu kontorisse, istus maha ja ütles,
et kogeb, et võib rääkida, mis on ta südamel.
Ta ütles järgnevat.
"Olen ümbritsetud inimestest, kuid olen üksildane.
Olen ümbritsetud inimestest, kuid olen täiesti üksi."
See puudutas mu südant.
Hiljem lahkusin sellest kogudusest ning hakkasin reisima ja õpetama.
Liitusin ühe teise teenistusega.
See oli Kanadas, kus olin ühe valdkonna juht.
Reisisin seetõttu üle Kanada.
Kogu selle aja vältel otsisin, miks see naine tegi enesetapu
ja ülistusjuht ütles, et tunneb üksi, kuigi oli inimestest ümbritsetud.
Samuti, miks tundsin end koguduses ebamugavalt.
Ma ei osalenud koguduse poliitikas,
eelistanud kedagi või püüdnud oma territooriumi kaitsta.
Hakkasin otsima Jumalat,
kuhu Ta tahab mind edasi juhtida, mis toimub ja mis on Tema südamel.
Sel ajal olid eri äratusliikumised.
Kuulsime ärkamisest ühes ja teises koguduses.
Need püsisid teatud aja ja vaibusid
või siis kaldusid äärmusesse ning muutusid veidraks ja tobedaks.
Hakkasin Jumalat otsima.
Pidin kord teenima Torontos, Kanadas.
See oli ühel ülistusteenistusel.
Sel ajal olin ühes Kanada teenistuses rahvusvaheline direktor.
Olin Toronto linnas.
Ülistusteenistuse ajal ilmus Jumal minule.
Ütlen eelnevalt, et oma teenistuse ajal
olen näinud Jumalat liikumas vaimude eristamise, nägemuste
või jumalike külastuste kaudu juba 1986. aastast saati.
Mu tee algas 1987. a aprillis, kui kohtusin Jeesusega.
Hakkasin nägema Tema vaatenurka.
Mu füüsilised silmad olid avatud, kuid võisin näha Issandat või ingleid.
Ta avas sellele mu silmad.
Täpselt kui Apostlite tegude 10. ptk-is, kui Korneelius nägi ingleid jne.
Olin valmis teenima, see oli 2001. a veebruarikuus.
Otsisin sel ajal, mida Jumal teeb ning mis toimub Tema koguduses.
Kuue või seitsme sammu kaugusel ilmus Jeesus ülistusmeeskonna taha.
Ta tuli minu juurde ning ütles järgnevat.
Ta ütles: "Näe, mida Mina näen.
Inimesed jooksevad ühelt teenistuselt teisele,
otsides midagi tähelepanuväärset, pidades seda üleloomulikuks,
panemata seejuures tähele üleloomulikku tööd
nende keskel ja nende südames, kuna jüngerlus ongi juba üleloomulik."
Ta lisas: "Täpselt nagu alguses, peab see olema nüüdki.
Ma liigun suhetes."
Peale selle ütles Ta veel midagi ning pöördus ja lahkus.
Nägingi, kuidas inimesed
käisid ühest paigast teise, otsides midagi üleloomulikku,
mõistmata, et Kristus on nendes ning kasvatab neid vaimselt küpseks,
et nad voolaksid Tema Vaimuga seestpoolt välja.
See on üleloomulik töö.
See pani mind otsima.
See toimus 2001. a veebruarikuu esimesel nädalal.
Läbi märtsi, aprilli, mai ja terve ülejäänud aasta
uurisin Jumala sõnast, mõeldes, kuidas algkogudus toimis
ning miks nad pöörasid tolleaegse maailma tagurpidi.
Mille tõttu olid nad olulised ning muutsid maailma?
Samas kogudus, mida nägin, oli maailmas muutunud ebaoluliseks.
Hakkasin otsima.
Kui keegi rääkis nende kuude vältel midagi suhetest,
puudutas see mind ja kinnitasin, et see on õige.
Uurisin Jumala sõna ja tõdesin, et Piiblis, tuginedes ajaloole,
kogunesid algkristlased u 300 aasta jooksul kodudes.
Uurisin lähemalt kodukoguduste kohta.
Leidsin, et apostel Paulus, Peetrus,
Jaakobus ja Johannes tegelesid kodukogudustega.
Samuti kirjutasid nad inimestele, kes tegid kodukogudusi.
Järgmises osas räägin,
kellele nad kirjutasid Apostlite tegude raamatus.
Teame nende inimeste nimesid, kes juhtisid paljusid neid kogudusi.
Mõistsin Uut Testamenti lugedes,
et selles peetakse silmas kodus olevat kogudust.
Apostlite, prohvetite, evangelistide,
pastorite ja õpetajate põhiline kogunemispaik oli kodudes.
Ajaloo kohaselt 300 pKr tegi Constantinus kristlusest riigiusu.
Sellega käskis ta ka usklikel tulla kodudest.
Tol ajal oli mitmeid teiste rahvaste auditooriume.
Constantinus ajas paganate preestrid välja,
pani kristlased nendesse auditooriumitesse
ning lõi vaimuliku hierarhia pastoriga eesotsas.
See on kõik ajalugu, avalik teave.
Soovi korral saad sellest internetist uurida.
Õppisin ka ise uurimise käigus, mistõttu jagan seda praegu teiega.
Esimese 300 aasta jooksul kogunes kogudus kodudes.
2001. a oktoobrikuu.
Jumal ütles mulle veebruaris, et Ta liigub suhetes.
Oktoobris ütlesin oma naisele, et ei taha olla enam kiriku pastor,
sest nautisin reisimist Kanadas ja USA-s,
et nõustada piiblikoole ning eri kogudusi.
Ütlesin, et ei taha olla pastor,
aga kui peaksin seda tegema, teeksin seda me kodus nagu Paulus.
Jätsin selle nii.
Mõne nädala pärast olin taas Kanadas,
seekord Lääne-Kanada linnas Edmontonis.
Olin pühapäevaõhtusel teenistusel.
Tegemist oli huvitava teenistusega,
sest see kogudus oli piirkonnas, kus oli palju kuritegevust.
Sel kogudusel oli süda inimestele.
Jällegi, üheksa kuu pärast ilmus Jumal mulle ülistuse ajal.
Kogudus oli täis inimesi, kes olid endised narkomaanid,
prostituudid ja eksvangid, kuid Jumala vägi oli neid muutnud.
Jumal ilmus mulle ja lähenedes ütles Ta:
"Armastan neid inimesi."
See jäi minuga.
See näitas, et Jumal on huvitatud tõelistest inimestest,
mitte neist, kes teesklevad või loovad mingi võltsimidži.
Ta tahab siiraid inimesi.
See kinnitas mõtet kodukogudusest.
Ta kõndis minu poole.
Ütleksin, et Ta oli täis väge.
Ta ligiolu tõttu muutus mu keha nõrgaks.
Minu kõrval olev pastor vajus põlvili ja siis näoli maha.
Tal sai jõud otsa.
Meiega oli sel õhtul kaasas kolm noort piiblikooliõpilast.
Nad ütlesid hiljem: "Kas tead, et Jeesus oli siin?
Ta möödus meie eest ja naeratas meile.
Me kõik kolm nägime Teda."
Minugi jõud kadus ja langesin põlvili.
Kui ütles, et armastab neid inimesi,
lisas Ta: "Oled möödunud kuudel õppinud palju inimestelt,
keda olen sinuni juhtinud, samuti õpingutest Jumala sõnas.
Tahan, et alustaksid kodukogudust ning kodukoguduste võrgustikku.
Loo süsteem, mis toetaks kodukoguduste levikut üle maailma."
Olin šokeeritud ega oodanud seda üldse.
Jeesus ütles, et looksin struktuuri,
mis aitaks üle maailma kodukoguduste rajamist.
Küsisin Temalt, kas Ta oskaks mulle pakkuda nime.
Olin sõnumist tummaks löödud.
Kui Jumal tuli esmalt minu juurde, nägin alguses Teda ja kõike muud,
kuid mõne hetke pärast kõik kadus ja olime Jeesusega.
Olime kui haaratud valgusesse.
Põlvitasin Tema ees
ja Ta pani oma käe minule ning ütles, olen teinud apostli tööd,
kuid nüüd läkitab Ta mind välja kui apostli selleks ülesandeks.
Küsisin, kas Ta oskaks soovitada nime.
Ta vastas: "Church Without Walls International."
Kui hetkel otsida
"Church Without Walls", leiaks tuhandeid vasteid.
Sama oleks Elusõna, Elava vee või Ülistuse koguduse puhul.
Tulemeid on tuhandeid,
kuid saan rääkida oma loo, mida Jeesus ütles minule.
Küsisin Temalt, miks Ta tahab, et hakkaksin kodukogudusi rajama.
Ta ütles seepeale: "Varusta neid, sest see on tulevasteks aegadeks."
Teisisõnu see on kui varustus tulevasteks aegadeks.
Seepärast seisan ka täna teie ees.
Olin olnud 25 aastat tavakoguduses,
kuid otsisin pidevalt midagi, sest ei tundnud end kodus,
isegi kui mul oli olnud mitmeid eri ameteid.
Jeesus ütles, et liigub suhetes.
Samuti, kui lugesin Uut Testamenti.
Iga teoloog teab fakti,
vähemalt peaks teadma, kuna tegemist on ajalooga,
et esimesed 300 aastat oli kogudus koduses keskkonnas.
Kui Jeesus ütles,
et see on kui ressurss tulevasteks aegadeks,
mõistsin, et see on midagi lõpuaegadeks
ning Jumal liigub selles oma Püha Vaimu läbi.
Jätkasin otsinguid mõnel kuul, mis olid Tema kahe ilmumise vahel.
Küsisin erinevatelt misjoniorganisatsioonidelt,
et kui see idee on Jumalast, teeb Jumal seda ka mujal maailmas.
Seda peab kinnitama nii Jumala sõna kui Püha Vaim.
Kuigi nägin seda Jumala sõnas, oli minus küsimus, kas Jumal
liigub kodukogudustes üle maailma ja kas Püha Vaim teeb seda täna.
Külastasin misjoniliikumise USA Center for World Mission's
ning avastasin statistika, et kristlus on üks maailma
kiiremini leviv religioon, mis suureneb iga aasta pea 8%.
Seda kinnitasid ka mitmeid teised organisatsioonid.
Paljude väitel toimus see siiski vaid kodukogudustes.
Traditsionaalne kogudus on kui vee nn kaarutamine.
See on siis, kui sa ei uju vaid üritad pelgalt pinnal püsida.
Statistika alusel traditsionaalne kirik on statsionaarne, paikne.
Inimesed kohtuvad aga kodudes üle maailma,
mis paneb kristluse plahvatuslikult laienema.
Olen rääkinud inimestega üle maailma.
Me võrgustik on nüüdseks levinud kümnetesse riikidesse.
Ma ei tee seda lihtsalt võrgustiku loomiseks
vaid inimestega suhete loomiseks.
Suhete loomise läbi ning õpetades neile
kodukoguduste rajamist, kujuneb ka see võrgustik.
Jumala sõnast võime näha samasugust joont.
Paulus ei läinud
teenimiseks teatud kohta, et lihtsalt kodukogudust rajada
vaid otsis inimesi, kes usuksid Kristusesse,
võtaksid Kristuse vastu ning hakkaksid Teda järgima.
Need inimesed kohtusid kodudes.
See jätkas sealt kasvamist.
Need laienesid kodudesse, kuid jäid siiski ühendatuks.
Mõned arutlevad, et ehk
oli kodukogudused vajalikud üksnes esimese 300 aasta jooksul.
Võib-olla oli see Jumala plaan,
et Constantinus legaliseeris kristluse ning kutsus neid kodust välja.
Usun, et see oli Jumala plaan, et Constantinus legaliseeris kristluse.
Siiski peame esitama küsimuse,
kas kodukogudused tekkisid kõigest tagakiusu tõttu
või kuna Jumal tahtis, et need oleksid 300 aastat,
kuni kristlus jõuab Rooma või oli sellel mingi muu põhjus.
Kui hakkasin seda uurima, mõistsin, et kodukogudused
levivad rahvaste seas, olenemata, kas on tagakius või mitte.
Pole vahet, kas kristlus on illegaalne või legaalne.
Kodukoguduste liikumine
levib üle kogu maailma, eri valitsustes ja kultuurides.
Teadsin, et tagakius pole põhjus, miks kristlased kogunesid kodudes.
Lähemalt uurides avastasin, et Jumal lõi perekonna.
Esimene pere, kelle Jumal lõi, oli Aadam ja Eeva Eedeni aias.
1. Mooseses võime lugeda,
kuidas Aadam ja Eeva jalutas koos Jumalaga Eedenis.
See oligi esimene kodukogudus.
Öeldakse, kus kaks või kolm saavad kokku Tema nimel,
seal on Jumal nende keskel.
Seega Aadam ja Eeva olid Jumalaga Eedeni aias.
Loeme edasi 1. Moosese raamatust.
Mulle meeldib nii väga 18. peatükk,
kuna räägib pere tähtsusest Jumala südamest lähtuvalt.
1. Moosese 18 kutsus Aabraham Jumala õhtusöögile.
Hämmastav lugu,
kuidas Jumal ja kaks inglit tulid Aabrahami juurde.
Kui nad tulevad oma söögilt, ütleb Jumal 1. Moosese 18:17:
"Kas peaksin varjama Aabrahami eest, mida tahan teha?"
Selles loos olid Jumal ja kaks inglit
otsustanud minna Soodomasse, mida plaaniti hävitada.
Kaks inglit saadeti Lotti päästma ning see juhtus 19. peatükis.
1. Moosese 18:17-19 arutleb Jumal endamisi:
"Kas peaksin varjama Aabrahami eest, mida tahan teha?"
Aabraham saab ometi suureks ja vägevaks rahvaks.."
Ta lisab: "Sest ma tean temast, et ta käsib oma poegi
ja järeltulevat sugu hoida Issanda teed."
Seda lugedes teadsin, et Jumal ilmutas
Aabrahamile oma plaani selle mehe eluviisi tõttu.
Jumal ütles, et kuna Aabraham käsib oma lapsi ja järeltulevat sugu
käia Ta teedel, ilmutab Ta temale oma plaani.
Olen seda Eedeni aia puhul näinud,
et Jumala ilmutus ja plaan inimkonna jaoks oli Aadamas.
Ta lasi Aadamal nimetada kõik loomad,
ütles, mida ta võib Eedenis süüa ja mida mitte.
Ilmutus Jumala plaanist oli seotud perekonnaga.
Meil on mitmeid firmasid
ja koguduse süsteeme, kuid Jumal lõi pere.
Ülejäänu on inimene välja leiutanud.
Paljud on Jumalast, ära mõista valesti.
Kui kedagi veel ei olnud,
lõi Jumal esmalt perekonna - Aadam, Eeva ja tema Eedenis.
Läbi Vana Testamendi võime lugeda kirjakohti,
et peame rääkima Jumala sõna, kui tõuseme või istume,
samuti räägid seda oma lastele, kui sööd ja lähed hommikul tööle.
Seal on nii palju käske, kuidas rääkida Jumalast
ning kasvatada oma pere jumalakartlikult.
Algkogudus kohtus kodus.
Kui uurida Jeesuse elu, näeme, et enamik Ta imedest tehti kodus.
Näiteks Kaana pulm, kus Ta muutis vere veiniks.
Kaks pimedat tulid lõunal Tema juurde.
Samuti naine, kes pesi ja võidis Jeesuse jalgu oma juustega.
See kõik oli kodus.
Paljut juhtus ka kodust väljas.
Näiteks toidu paljundamine,
pime Bartimeus, kes tuli Tema juurde Jeerikos.
Enamikku neist tehti kodudes.
Isegi nelipühipäeval toimunu.
Apostlite 2:2 öeldakse,
et ülemises toas oli kuulda tugeva tormituule häält
ning see täitis koja, kus nad kõik olid.
Nad olid koos ühes majas.
1. Mooseses lõi Jumal kodu
ja läbi Vana Testamendi rõhutatakse kodu ja suhete tähtsust.
Kas mäletate, kuidas Eelija viidi Taevasse?
Mäletate, mida Eliisa ütles?
Mu isa, mu isa!
Eelijal ja Eliisal oli isa-poja suhe.
Kui Jeesus tegi imesid enamasti kodudes
ja nelipühipäev juhtus kodus, kohtusid ka edasi kodudes.
Seda mitte tagakiusu pärast
vaid perekondliku sideme tõttu, sest seal toimusid muutused.
Jumal ise lõi selle viisi, mille kaudu ilmutus Jumalast
ning Tema tundmine jõuaks kogu maailmani.
Läbi pere.
See aitas mul mõista,
et kodukogudused ei teki tagakiusu pärast
ega ole ainult teatud ajale iseloomulik vaid kuna selle tuumaks on perekond.
Piiblipõhine kodukogudus on alati seotud pere ja koduga.
Mõned inimesed peavad nn lahtiseid kodukogudusi.
Tahan järgmises saates rääkida,
et kodukogudus pole väike versioon traditsionaalsest.
Tegemist ei ole kellegi väikese kodukantsliga,
kus kõik istuvad maha ning kuulavad üksteist.
Samuti ei ole see nn noortegrupp,
kus inimesed võivad tulla ja minna ning ei teki lähedasi suhteid.
Kui rääkida kodupõhisest teenistusest
ja suhetele tuginevast usust, mõtleme selle all tugevaid suhteid,
mis levivad omakorda tööle, perre ja ühiskonda.
Tahan rääkida tasakaalust,
tuues Piiblist sellest näiteid ning millised olid need suhted.
Tahan sind julgustada.
Võib-olla see lugu julgustas sind, ehk on sinu lugu teistsugune.
Kui alustasime selle tööga, pärast, kui Jumal oli mulle ilmunud.
Me esimene kodukogudus hakkas paljunema
ja sõna hakkas levis ning see laienes veelgi enam.
Nüüdseks oleme kümnetes eri riikides.
Saadan igal nädalal meili umbes 10 000 inimesele,
mida tõlgitakse omakorda eri maailma keeltesse.
See on kui iganädalane õpetus, millest võite me kodulehelt lugeda.
Mõte on selles, et inimesed tahavad Jumalat enam tunda.
Kui alustasime,
kuulsime kõik õuduslugusid inimeste kogemusest kogudustes.
Inimesed tulid kodukogudusse,
sest olid vihased ning olid saanud haiget.
Kui keegi hakkab kodukoguduses rääkima,
kuidas nad on saanud haiget või kuidas pastor elas patus,
ütleme, et kodukogudus pole loodud lahkmeele tekitamiseks.
Kui oled viha tõttu kodukoguduses, siis pole see sinu jaoks.
Selgitan.
Kreeka keeles on osadus "koinonia".
Paljud kristlased mõistavad, mida tähendab sõna "koinonia".
See tähendab tõlkes "ühine".
Seega kui koguneme kellegi kodus, on see koht, kus saame
jagada omavahel midagi ühist, mitte lahkõpetusi või kinnisideid.
Vahel räägid inimestega, kes räägivad vaid ülesvõtmisest
või maailma vandenõust või lõpuaegadest.
Kodukogudus on koht, kus räägime ühistest asjadest.
Piiblist näeme, et nad sõid koos ning jagasid ühiseid lugusid.
Kodukogudust saab juhtida piibellikult.
Seda ei tehta, kuna inimesed on vihased või haavunud.
Me õnnistame traditsionaalset kogudust.
Mul ei ole sellega mingit probleemi, sest olin 25 aastat sellega seotud.
Olen nii palju sellele võlgu ning tahan seda õnnistada.
Samas levib maailmas midagi teistsugust.
Väga vähesed inimesed käivad tänapäeval kirikus,
kuid on valmis tulema su elutuppa ja koju.
Oleme täheldanud viimase 10 aasta jooksul,
et inimesed ei tule kodukogudusse, kuna on vihased või haavunud
vaid tahavad rohkem Jumalat tundma õppida.
Nad tahavad olla kohas,
kus ülistus võib kesta kauem, kui Jumal seda soovib.
Samuti tahavad nad Jumala sõna sügavamalt õppida.
Võib-olla on ka see sinu igatsus.
Ehk tahad sedasama vabadust, kuid tead, et pead tundma Piiblit
ning saama praktilist abi, kuidas ristida ja mida teha lastega
ning üleüldse kuidas alustada, kui tunned, et oled täiesti üksi.
Räägin sellest järgmises saates.
Lõpetame saate palvega.
Tahan sinu pärast palvetada.
Lugesime Jumala sõnast, et Jumala riik põhineb ilmutusele.
1. Moosese 18 ütles Jumal,
et Ta ei taha varjata Aabrahami eest oma plaane.
Usun, et paljudel teist on olnud Jumalalt sama ilmutus,
kus Ta on näidanud sulle mõningaid tulevasi asju.
See puudutas sind ning tahtsid olla osa sellest.
Isa, palun praegu Jeesuse nimel tarkust ja ilmutust.
Palun Efeslaste 1. peatüki alusel, et vaatajad,
keda see sõnum on puudutanud ja minu lugu kinnitab nende lugu,
tunneksid ära Sinu tahte ja kutsumuse.
Tugevda nende sisemist inimest oma Püha Vaimu läbi.
Aamen.
Tõlge: Mailis Mägi